stanford-oval/wikipedia huggingface dataset:
Pysäjärvi
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Meltosjoen valuma-alueella (67.98), jonka Pysäjärven valuma-alueeseen (67.989) se kuuluu. Järven vedenpinnan korkeus on 85 metriä merenpinnan yläpuolella.
St. Olavs plass

St. Olavs plass vuonna 2008.
St. Olavs plass on St. Hanshaugenin kaupunginosassa Oslossa sijaitseva aukio, jossa kohtaavat St. Olavs gate, Munchs gate, Universitetsgata ja Langes gate.
Kuvia

St. Olavs plass 1: Vuonna 1939 valmistunut funktionalistinen asuin- ja liikerakennus, nykyinen Scandic-hotelli.
St. Olavs plass 2: Kolmikerroksinen kivitalo (Wilhelm von Hanno, 1872). Rakennuksessa toimi vuosina 1892–1983 Rikshospitaletin apteekki. Knut Hamsunin Nälkä-romaanin Ylajali-hahmo asui tässä osoitteessa.
St. Olavs plass 5: Toimistorakennus vuodelta 1969 (arkkitehdit Erling Viksjø ja Inge A. Dahl).
Aukion keskellä olevaan suihkulähteeseen pystytettiin vuonna 2009 Sven Påhlssonin suunnittelema 17-metrinen patsas.
Aiheesta muualla

Kuvia tai muita tiedostoja aiheesta St. Olavs plass Wikimedia Commonsissa
Reggie Bush

| Reggie Bush |
| --- | --- |

Henkilötiedot
Syntynyt: 2. maaliskuuta 1985 (ikä 39) Spring Valley, Kalifornia, Yhdysvallat
Kansalaisuus:   Yhdysvallat
Amerikkalaisen jalkapallon pelaaja
Pituus:  183 cm
Paino:  92 kg
Pelipaikka:  keskushyökkääjä
Pelinumero:  21
Pelaajaura
Aik. seurat:  New Orleans Saints   Miami Dolphins   Detroit Lions   San Francisco 49ers   Buffalo Bills
NFL-varaus:  2. varaus, 2006 New Orleans Saints
Pääsarjaura:  2006–2017
Aiheesta muualla
www.reggiebush.com
Reginald Alfred "Reggie" Bush, II (s. 2. maaliskuuta 1985 Spring Valley, Kalifornia, Yhdysvallat) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan keskushyökkääjä. Bush pelasi 11 kautta NFL-liigassa, edustaen viittä eri seuraa. Hänet muistetaan etenkin vuositaan New Orleans Saintsissä, jossa hän voitti Super Bowlin. Bush on vuoden 2005 Heisman Trophy -voittaja.
New Orleans Saints varasi yliopistojalkapalloa Etelä-Kalifornian yliopiston joukkueessa pelanneen Bushin vuoden 2006 NFL:n varaustilaisuudessa, koko tilaisuuden toisena pelaajana. Hän pelasi Saintsissa viiden kauden ajan, kunnes siirtyi Miami Dolphinsiin kesällä 2011. Kaudet 2013 ja 2014 Bush edusti Detroit Lionsia, kauden 2015 San Francisco 49ersia ja uransa viimeisen kauden Buffalo Billsiä.
Muuta

Bush seurusteli aiemmin tositv-esiintyjä Kim Kardashianin kanssa. Hän esiintyi myös useasti Kardashianin perheestä kertovassa sarjassa E! Rikkaat Kardashianit. Pari erosi lopullisesti maaliskuussa 2010.
Rebecka Blomqvist

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 24. heinäkuuta 1997
Syntymäpaikka: Göteborg, Ruotsi
Pelipaikka: hyökkääjä
Seura
Seura: VfL Wolfsburg
Seurat
| Vuodet | Seura | O | (M) |
| 2015–2020 | Göteborg FC | 124 | (45) |
| 2021– | VfL Wolfsburg | 10 | (4) |
Maajoukkue
| 2019– | Ruotsi | 13 | (2) |
 Seurajoukkueuran tilastot kattavat vain kansalliset sarjat, päivitetty 23. heinäkuuta 2021.  Maajoukkueuran tilastot päivitetty 10. heinäkuuta 2022.
Rebecka Blomqvist (s. 24. heinäkuuta 1997 Göteborg) on ruotsalainen jalkapalloilija, pelipaikaltaan hyökkääjä. Blomqvist voitti alle 19-vuotiaiden Euroopan-mestaruuskilpailuissa 2015 kultaa Ruotsin joukkueessa.
Blomqvist on pelannut Ruotsin naisten maajoukkueessa kesäkuun 2022 loppuun mennessä 13 ottelua ja tehnyt niissä kaksi maalia, joista ensimmäisen joulukuussa 2020 EM-karsintaottelussa Slovakiaa vastaan ja toisen huhtikuussa 2022 MM-karsintaottelussa Georgiaa vastaan.
Blomqvist edusti kotimaassaan Göteborg FC:tä. Vuoden 2021 alussa hän siirtyi saksalaisseura VfL Wolfsburgiin.
RJV

Lyhenteet RJV ja Rjv voivat tarkoittaa ainakin seuraavia:
RJV Gas Field Services, kanadalainen tuotantolaitteistojen valmistaja
Ristijärven rautatieasema, liikennepaikkalyhenne Rjv,  rautatieliikennepaikka Suomessa
Räktjärven rautatieasema, liikennepaikkalyhenne Rjv, lakkautettu rautatieliikennepaikka Ruotsissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”RJV”, voi hakea sivunnimihaulla, laajalla sivunnimihaulla tai tekstihaulla.
Päivi Alafrantti

| Päivi Alafrantti> Henkilötiedot |
| --- | --- |
Koko nimi:  Päivi Jaana Maarit Alafrantti
Syntynyt: 8. toukokuuta 1964 (ikä 60) Tervola
Kansalaisuus:   Suomi
Uran tiedot
Pituus:  179 cm
Paino:  80 kg
Laji:  keihäänheitto
Seura:  Tervolan Terävä (-1983) Tyrnävän Tempaus (1983-1986) Viipurin Urheilijat (1987-)
Valmentaja:  Jorma Markus ja Tiina Lillak
Saavutukset
Ennätykset:  67,68 m (1990)
| Mitalit> Maa:   Suomi.Naisten yleisurheilu.EM-kilpailut  | Mitalit> Maa:   Suomi.Naisten yleisurheilu.EM-kilpailut  | Mitalit> Maa:   Suomi.Naisten yleisurheilu.EM-kilpailut  | Maa:   Suomi> Naisten yleisurheilu. |
| --- | --- | --- | --- |
|  Kultaa | Split 1990 | keihäänheitto |  |
| Universiadit  | Universiadit  | Universiadit  |  |
|  Pronssia | Duisburg 1989 |  keihäänheitto |  |
Päivi Jaana Maarit Alafrantti (s. 8. toukokuuta 1964 Tervola) on suomalainen keihäänheittäjä. Hän voitti EM-kultaa vuonna 1990 ja valittiin samana vuonna vuoden urheilijaksi. Urallaan Alafrantti edusti vuoteen 1983 kasvattajaseuraansa Tervolan Terävää, sen jälkeen vuodet 1983–1986 Tyrnävän Tempausta ja sen jälkeen Viipurin Urheilijoita.
Splitissä käydyissä EM-kisoissa Alafrantti ei saanut karsinnassa lainkaan tulosta, kun ainut onnistunut heitto tuomittiin lappeelleen laskeutuneeksi. Suomi teki protestin, joka hyväksyttiin, ja näin Alafrantti pääsi finaaliin. Alafrantti oli ensimmäinen suomalainen naisten yleisurheilun Euroopan mestari (ja myös mitalisti) sitten Rooman vuoden 1974 kisojen. Keihäänheitossa edellinen suomalainen Euroopan mestari oli Hannu Siitonen vuonna 1974, ja seuraava puolestaan Antti Ruuskanen vuonna 2014.
Alafrantti on edustanut Suomea lukuisissa arvokisoissa. Hän oli kymmenes Soulin olympialaisissa ja karsiutui Barcelonan olympialaisissa. 1991 MM-kisoissa Tokiossa hän sijoittui kahdeksanneksi ja karsiutui 1993 MM-kisoissa Stuttgartissa. 1994 EM-kisoissa Helsingissä hän niin ikään karsiutui. Alafrantti voitti keihäänheiton Suomen mestaruuden vuonna 1989 ja 1993. SM-hopeaa hän sai 1988, 1990, 1991 ja 1992 sekä pronssia 1994.
Alafrantin paras tulos oli Splitin finaalissa 30. elokuuta 1990 heitetty 67,68. Häntä valmensivat Jorma Markus ja Tiina Lillak.
Varsinkin ennen menestysvuosiaan keihäässä Alafrantti kilpaili myös muun muassa kuulassa, kiekossa ja moniotteluissa. Hänellä on Kalevan kisoista kaksi pronssia (1984 ja 1987) kuulantyönnöstä. Lisäksi Alafrantti saavutti sisäratojen SM-kilpailuissa kuulantyönnöstä kultaa vuonna 1987 ja hopeaa vuonna 1988.
Yleisurheilun lisäksi Alafrantti harrasti painonnostoa. Hän voitti lajissa SM-kultaa ja oli MM-kisojen yhdeksäs vuonna 1987. Alafrantti oli myös voittamassa käsipallon SM-hopeaa HIFK:ssa 1987. Hän toimi vuoden 2004 paralympialaisten huoltotehtävissä. Hän on toiminut aktiiviuransa jälkeen fysioterapeuttina Espoossa ja Rovaniemellä.
Kausien parhaat heitot

1977 38,58 Pello 14.8.
1978 42,68 Heinola 30.7.
1979 43,44 Raahe 1.7.
1980 43,56 Sotkamo 21.6.
1981 39,26 Kemi 20.7.
1982 51,24 Pello 17.6.
1983 45,74 Heinola 28.5.
1984 58,66 Pihtipudas 1.7.
1985 60,60 Heinola 18.5.
1986 57,04 Parkano 5.8.
1987 57,66 Helsinki 2.7.
1988 63,18 Lappeenranta 10.9.
1989 64,92 Tervola 11.7.
1990 67,68 Split 29.8.
1991 66,14 Tokio 6.5.
1992 66,06 Tornio 14.6.
1993 64,98 Tukholma 28.8.
1994 62,14 Hamina 14.6.
1995 63,64 Tampere 18.6.
Aiheesta muualla

Yle Elävä arkisto: EM-keihäskultaa Päivi Alafrantille 1990
Alafrantti Sports Reference -tietokannassa (Arkistoitu – Internet Archive)
Staphylococcus saprophyticus

| Staphylococcus saprophyticus |
| --- | --- |

Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Firmicutes
Luokka::  Basillit Bacilli
Lahko::  Lactobacillales
Heimo::  Staphylococcaceae
Suku::  Staphylococcus
Laji::  saprophyticus
Kaksiosainen nimi
 Staphylococcus saprophyticus  Fairbrother 1940, Shaw et al. 1951 
Katso myös
   Staphylococcus saprophyticus Wikispeciesissä   Staphylococcus saprophyticus Commonsissa 
Infobox OKNimi-testi OK: 
Staphylococcus saprophyticus on stafylokokkien sukuun kuuluva grampositiivinen bakteeri. Se on virulenssiltaan matala ja aiheuttaa virtsatieinfektioita 16-35 vuotta vanhoille naisille ja yli 60-vuotiaille miehille.
Aiheesta muualla

Staphylococcus saprophyticus (englanniksi)
UniProt, Taxonomy: Staphylococcus saprophyticus (englanniksi)
Stratokratia

Stratokratia[lähde? ] on sotilaspäälliköiden johtama hallitusmuoto; termi juontuu kreikan kielen sanoista στρατός (stratos), armeija sekä κράτος (kratos), valta.  Se ei ole sama asia kuin sotilasdiktatuuri, jossa sotilaiden poliittinen valta ei ole virallisesti vahvistettu eikä muiden lakien tukema.[lähde? ] Pikemminkin stratokratia on sotilashallituksen muoto, jossa valtio ja asevoimat ovat perinteisesti sama asia ja hallituksen paikat on aina täytetty sotilasjohtajilla. Armeijan poliittista valtaa tukee laki ja yhteiskunta. Sellaisen stratokratian ei tarvitse olla autokraattinen suojellakseen oikeuttaan valtaan.
Somersetinsaari

Somersetinsaari
| --- | --- |
Muut nimet:  Somerset Island and Fort Ross
Sijainti:  73°15′N, 93°30′W Nunavut Qikiqtaalukin alue Kanada
Saariryhmä:  Kanadan arktiset saaret
Vesialue:  Pohjoinen jäämeri 
Korkein kohta:  73°14′N, 94°41′W 489 m
Pinta-ala:  24 786 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Fort Rossin sijainti Somersetinsaarella
Satellitekuva Somersetinsaaresta
Somersetinsaari (engl. Somerset Island) on saari pohjoisessa Kanadassa. Se kuuluu Kanadan arktisten saarten ryhmään. Bellotinsalmi erottaa sen Kanadan mantereen Boothian niemimaasta. Saaren pinta-ala on 24 786 km², ja se on 45. suurin saari maailmassa ja 12. suurin Kanadassa. Saaren korkein kohta on nimeämätön huippu saaren keskiosassa (73°14′N, 94°41′W), joka kohoaa 489 m merenpinnasta. Saarella ei ole pysyvää asutusta.
Ensimmäiset merkit ihmisasutuksesta alueella ovat noin 1000-luvulta, jolloin saarella asuivat Thulen kulttuurin kansat. Heidän ajaltaan alueelta on löydetty valaanluita, tunneleita ja kivirakennelmien raunioita.
James Clark Rossin tutkimusretkikunta, johon kuului kaksi laivaa, saapui saaren koillispuolelle vuoden 1848 loppupuolella. He perustivat Port Leopold -tukikohdan viettääkseen talven saarella. Huhtikuussa retkikunta tutki Peelinsalmen rantoja koiravaljakkojen avulla etsien kadonnutta John Franklinin retkikuntaa.
Vuonna 1937 Hudson's Bay Company perusti saaren kaakkoispuolelle Fort Ross -tukikohdan ja kauppapaikan. Toiminta jatkui vain yhdentoista vuoden ajan, minkä jälkeen yhtiö päätti sulkea toimipaikan vaikeiden kulkuyhteyksien vuoksi; toisinaan jäämassat sulkivat kulkuyhteydet jopa pariksi vuodeksi kerrallaan. Paikalliset Taloyoakin kylän Inuitit käyttävät entistä kaupparakennusta ja johtajan asuntoa edelleen tundrakaribun metsästysmatkoillaan.
Saaren vanhat rauniot, runsas villieläimistö ja helppo kulkuyhteys Resoluten kylästä ovat tehneet saaresta suositun turistikohteen.
Smack

| Smack |
| --- | --- |

Tiedot
Toiminnassa:  1982–1990
Tyylilaji:  garage rock glam rock
Kotipaikka:  Helsinki, Suomi
Laulukieli:  englanti
Entiset jäsenet:  Claude, laulu (1982–1990)  Manchuria, kitara (1982–1990)  Cheri, basso (1982–1986)  Kartsa, kitara (1982–1984)  Juki Marjala, rummut (1983–1984)  Kinde, rummut (1984–1989)  Rane Raitsikka, kitara (1984–1990)  Jimi Sero, basso (1986–1989)  Repa Rantsila, rummut (1989–1990) 
Levy-yhtiö:  Cityboy   Eden   CBS   Columbia Records   Sony BMG  
Aiheesta muualla
www.smackonyou.com
Infobox OKNimi-testi OK: 
Smack oli helsinkiläinen katurock-yhtye, joka vaikutti vuosina 1982–1990.
Historia > Vuodet 1982–1990

Smack perustettiin Helsingin Lepakkoluolassa vuonna 1982. Yhtyeen alkuperäiseen kokoonpanoon kuuluivat laulusolisti Claude, kitaristi Kartsa, kitaristi Manchuria, basisti Cheri ja erinäisten vaihdosten jälkeen rumpali Juki Marjala. Ensimmäisen singlen jälkeen rumpaliksi vaihtui Kinde. Ensimmäisen albumin jälkeen Kartsan tilalle toiseksi kitaristiksi vaihtui Rane Raitsikka, joka oli soittanut bassoa punk-rock-yhtyeissä Lama ja Unicef. Kolmannella albumilla basistiksi vaihtui Jimi Sero. Yhtyeen managerina vaikutti Lido Salonen.
Smack soitti suoraviivaista rockia, jonka innoittajina olivat muun muassa The Stooges, The Velvet Underground, Sex Pistols, The Doors, MC5 ja New York Dolls. Yhtye nousi esille Hanoi Rocks -yhtyeen Suomen kiertueen lämmittelijänä vuodenvaihteessa 1983–1984. Samaan aikaan julkaistiin myös ensisingle ”Criminal”.
Smack julkaisi uransa aikana kaikkiaan neljä studioalbumia: Smack On You (1984), Rattlesnake Bite (1985), Salvation (1987) ja Radical (1988). Näiden lisäksi julkaistiin livealbumi Live Desire (1986).
Yhtyeen kaksi ensimmäistä albumia julkaistiin myös Pohjois-Amerikassa, jossa se kävi lyhyellä kiertueella 1987. Smack nautti kulttisuosiota etenkin Yhdysvaltain länsirannikolla. Siellä sitä verrattiin aloittelevaan Guns N’ Rosesiin, jonka jäsenistä ainakin Izzy ja Slash kertoivat saaneensa vaikutteita yhtyeeltä. Myös Kurt Cobain mainitsi haastatteluissa Smackin ja Nirvana esitti keikoillaan yhtyeen kappaletta ”Run Rabbit Run”.
Radicalin jälkeen Smackin silloinen kokoonpano hajosi, mutta yhtye kokosi rivinsä saatuaan kutsun Los Angelesiin 1989. Matkaan lähtivät Claude, Rane Raitsikka, Manchuria ja uusi rumpali Repa Rantsila. Yhtyeellä ei ollut vakituista basistia, mutta paikallisten soittajien lisäksi basistina tuurasi Hanoi Rocksin Sam Yaffa pseudonyymillä Ulan Bator. Smack keikkaili Kaliforniassa vuoden muttei saanut uutta levytyssopimusta. Lopulta Claude turhautui, hajotti yhtyeen ja palasi takaisin Suomeen.
Historia > Myöhemmät vaiheet

Claude perusti Suomeen palattuaan The Fishfaces -yhtyeen, jolta ilmestyi kaksi albumia. Toinen yhtyeen albumeista sekä Clauden runokokoelma julkaistiin vasta hänen kuolemansa jälkeen. Synnynnäisestä sydänviasta kärsinyt Claude kuoli 22. syyskuuta 1996.
Manchuria asuu edelleen Yhdysvalloissa mutta ei ole ollut musiikillisesti aktiivinen. Kinde soitti ja levytti 1990-luvulla helsinkiläisessä Jimsonweed-yhtyeessä ja Kalevalan reunion-kokoonpanossa. Cheri soitti muun muassa Smilers-yhtyeessä, joka julkaisi yhtyeen nimeä kantavan albumin vuonna 1993. Jimi Sero on Smackin jälkeen ollut mukana Balls- ja Problems?-yhtyeissä sekä The National Nightmare -yhtyeessä.
Rane Raitsikka on vaikuttanut muun muassa losangelilaisessa The Hangmen -yhtyeessä ja on Suomeen paluunsa (2010) jälkeen ollut Jimi Seron mukana Balls- ja Problems?-yhtyeissä sekä Atomirotta-kokoonpanossa ja uudelleen kootussa Lamassa. Repa Rantsila (oikealta sukunimeltään Kauppila) asui 30 vuotta Yhdysvalloissa, palasi Suomeen ja on vuonna 2019 soittanut Pelle Miljoonan kokoonpanossa.
Toukokuussa 2007 julkaistiin Smackin kokoelma-cd In Your Face 1982–1990. Kokoelma sisältää kaksi cd:tä, joista ensimmäiselle on koottu läpileikkaus yhtyeen alkuperäisiltä julkaisuilta ja toiselle ennen julkaisemattomia live-esityksiä. Kokoelman julkaisutilaisuudessa Helsingin Tavastia-klubilla esiintyi lukuisia tunnettuja suomalaisia rock-artisteja sekä yhtyeen alkuperäisistä jäsenistä rumpali Kinde ja basistit Cheri sekä Jimi Sero.
Vuonna 2008 Cheri ja Kinde keikkailivat Smackin tuotantoa esittäneellä kokoonpanolla Smack 2008, jossa olivat mukana laulaja Anzi Destruction ja kitaristit Jack Smack sekä Aki Mäki-Kuhna.
Jäsenet

Claude (Ilari Peltola) – laulu (1982–1990)
Manchuria (Mika Mantere) – kitara (1982–1990)
Cheri (Simo Martin) – basso (1982–1986)
Kartsa (Kari Marjanen) – kitara (1982–1984)
Juki Marjala – rummut (1983–1984)
Kinde (Kimmo Leskinen) – rummut (1984–1989)
Rane Raitsikka (Harri Jäntti) – kitara (1984–1990)
Jimi Sero – basso (1986–1989)
Repa Rantsila – rummut (1989–1990)
Sami Yaffa – basso (1989–1990)
Diskografia > Studioalbumit

Smack On You (Cityboy, 1984)
Rattlesnake Bite (Cityboy, 1985)
Salvation (Eden, 1987)
Radical (CBS, 1988)
Diskografia > Livealbumit

Live Desire (Cityboy, 1986)
Live In Helsinki 1986 (Cleopatra, 2021)
Diskografia > Kokoelmat

The Collection – State of Independence (Cityboy, 1988)
Two Originals – Salvation & Radical (Columbia, 1992)
In Your Face 1982–1990 (Sony BMG, 2007)
Diskografia > Singlet ja ep:t

Criminal (Cityboy, 1984, 7")
Walking on the Wire (Cityboy, 1985, 12")
Stepping Stone (Cityboy, 1985, 7")
Paint It Black (Cityboy, 1986, 12")
The Only Salvation (Eden, 1987, 7")
Look Around (Eden, 1987, 7")
Mad Animal Shuffle (CBS, 1988, 7")
I Want Somebody (CBS, 1988, 7")
Little Sister (CBS, 1988, 7")
Can You Dig It (Columbia, 1989, CD-single)
Criminal re-issue (Zen Garden 1997, re-issue)
Aiheesta muualla

Smack MySpacessa. (englanniksi)
Smack - The Official Site. (englanniksi)
Smack Ylen Elävässä arkistossa.
Smack - Myspace fanisivusto.
Smack Tribute - Myspace. (englanniksi)
Smack
| --- | --- |
Studioalbumit:   Smack On You  Rattlesnake Bite  Salvation  Radical 
Livealbumit:  Live Desire
Singlet:   "Criminal"  "Walking on the Wire"  "Stepping Stone"  "Paint It Black"  "The Only Salvation"  "Look Around"  "Mad Animal Shuffle"  "I Want Somebody"  "Little Sister"  "Can You Dig It"  "Criminal re-issue’97" 
Kokoelmat:   The Collection – State of Independence  Two Originals – Salvation & Radical  In Your Face 1982–1990
Sogn Avis

| Sogn Avis |
| --- | --- |

Lehtityyppi:  paikallislehti
Kustantaja:  Amedia
Levikki:  9 487 (2021)
Perustettu:  1993
Päätoimittaja:  Arve Uglum
Kotikunta:  Sogndal
Kotimaa:  Norja
Ilmestymistiheys:  ti, to ja la
Kieli:  uusnorja
Aiheesta muualla
Kotisivu
Sogn Avis on norjalainen paikallislehti, jonka kotikunta on Sogndal. Se perustettiin vuonna 1993, kun oikeistolainen Sogningen/Sogns Avis ja vasemmistolainen Sogn og Fjordane yhdistyivät. Sogn Avis ilmestyy kolmesti viikossa ja kuuluu Amedia-konserniin.
Aiheesta muualla

Lehden verkkosivut (norjaksi)
RJ Barrett

| RJ Barrett |
| --- | --- |

Henkilötiedot
Aiheesta muualla
FIBA
Rowan Alexander "RJ' Barrett Jr. (s. 14. kesäkuuta 2000 Toronto, Ontario, Kanada) on kanadalainen koripalloilija, joka edustaa New York Knicksiä. Barrett voitti vuonna 2017 FIBA:n alle 19-vuotiaiden MM-kisat Kanadan kanssa. Hänet valittiin myös finaalien arvokkaimmaksi pelaajaksi. New York Knicks valitsi Barrettin vuoden 2019 varaustilaisuudessa. Barrettin pelipaikka on pieni laitahyökkääjä ja heittävä takamies.
Reggiane Re.2003

| Re> 2003 |
| --- | --- |

Tyyppi:  Tiedustelulentokone
Alkuperämaa:   Italia
Valmistaja:  Reggiane
Ensilento:  29.6.1941
Valmistusmäärä:  1 kpl
Kehitetty mallista:  Reggiane Re.2002
Reggiane Re.2003 oli toisen maailmansodan aikainen italialainen tiedustelulentokone, joka oli jatkokehitystä Re.2002 hävittäjäpommittajalle.
Suunnittelu

Kone suunniteltiin osallistumaan Italiassa järjestettyyn tiedustelulentokoneen suunnittelukilpailuun. Siinä oli kaksipaikkainen ohjaamo pilotille ja tiedustelijalle, myös valokuvauslaitteistoa oli asennettu. Koneen moottorin piti olla Fiat A.74 RC.38, mutta se päätettiin vaihtaa Piaggio P.XI Bis RC 40:n. Aseistuksena oli kaksi 12,7 mm konekivääriä rungossa ja 7,7mm konekiväärit siivissä. Runkoon asennettiin myös kahdet pommiripustimet mahdollistaen pommilastin 500kg:n asti.
Koneen ensimmäinen prototyyppi oli muunneltu Re.2002, joka teki ensilentonsa 29.6.1941 lupaavin tuloksin, minkä seurauksena tilattiin kaksi koesarjakonetta, sekä kahdensadan koneen suursarja. Italian sotaonnen käännyttyä päätettiin hävittäjien tuotanto siirtää etusijalle, joten Re.2003:n tilaus peruttiin. Vain yksi koesarjan kone saatiin valmistettua ja toinen jäi kokoonpanovaiheeseen.
Tekniset tiedot

Yleiset ominaisuudet
Miehistö: 2
Pituus: 8,08 m
Korkeus: 3,2 m
Kärkiväli: 11 m
Siipienpinta-ala: 20.40 m²
Tyhjäpaino: 2370 kg
Lentopaino: 3320 kg
Voimalaite: 1 x Piaggio P.XI Bis RC 40 (1000 hv)
Suoritusarvot
Suurin nopeus: 510 km/h
Lentomatka: 720 km
Lakikorkeus: 9800 m
Aseistus
2 x 12,7 mm konekivääriä
2 x 7,7 mm konekivääriä
500kg: n asti pommeja
Punaselkähaukka

| Punaselkähaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Buteoninae
Suku::  Deguhaukat Geranoaetus
Laji::  polyosoma
Kaksiosainen nimi
 Geranoaetus polyosoma  (Quoy & Gaimard, 1824) 
Synonyymit
 Punanhiirihaukka (Buteo poecilochrous) Gurney, 1879 
Katso myös
   Punaselkähaukka Wikispeciesissä   Punaselkähaukka Commonsissa 
Infobox OKNimi-testi OKIUCN-testi OK: 
Punaselkähaukka (Geranoaetus polyosoma) on deguhaukkojen sukuun kuuluva lintulaji. Sitä tavataan Argentiinassa, Chilessä, Ecuadorissa, Kolumbiassa, Paraguayssa, Perussa ja Uruguayssa sekä Falklandinsaarilla.
IUCN:n mukaan punanhiirihaukka (Buteo poecilochrous) on tämän lajin alalaji. Asia lienee edelleen kiistanalainen, sillä ITIS pitää niitä eri lajeina.
Ulkonäkö

Sen pituus vaihtelee 45–62 cm ja siipiväli voi olla 113–151 cm. Painoa sillä voi olla 800 grammasta 1 800 grammaan. Molempien sukupuolten ulkonäkö vaihtelee suuresti. Kaikilla aikuisilla on valkoinen pyrstö, jossa on musta raita. Harmaissa siivissä on tummia poikkijuovia. Muuten höyhenys vaihtelee hyvin paljon tummanharmaasta lähes valkoiseen, ja joillakin yksilöillä voi alapuoli olla punertava. Naarailla on usein punertava selkä, koirailla yleensä ei, mutta poikkeuksia on. Alalaji exsul, jota tavataan Juan Fernándezin saarilla, ei ole yhtä vaihteleva, ja molemmat sukupuolet ovat alta valkeita ja päältä harmaita. Joidenkin mielestä se kannattaisi erottaa omaksi lajikseen.
Elinpiiri

Punaselkähaukan elinpiiri on hyvin vaihteleva. Vuoristossa se elää puurajan yläpuolella, Tyynenmeren reunavuorilla, Patagonian aroilla, viljellyillä alueilla ja jokien reunamilla, pyökkimetsissä, kosteissa esivuoriston metsissä ja alavissa metsissä. Mikään sen muodoista ei kuitenkin ole yleinen alle 500 metrin korkeudessa. Juan Fernándezin saarilla elävää alalajia tavataan tulivuorten rinteillä köyhillä heinäaroilla kaikilla korkeuksilla. P. Poecilochrous on usein yleinen puurajan yläpuolella altiplanolla, ylempänä (yli 5 000 m) kuin juuri mikään muu petolintu. Joskus saattaa jokin lintu näkyä vuoriston pensaikoissa ja kitukasvuisissa Polylepis-metsissä jopa 900 metrissä mutta harvoin kuitenkaan 2 900 metrin alapuolella.
Birdlifen mukaan punaselkähaukan elinpiiriä ovat lauhkean vyöhykkeen sekä subtrooppiset ja trooppiset metsät, lauhkean vyöhykkeen sekä subtrooppiset ja trooppiset ylänköjen ruohoarot sekä subtrooppiset ja trooppiset ylävät pensastot ja kuivat ja kosteat pensastot 500 metristä 5 000 metriin saakka.
Pesintä

Punaselkähaukka pesii eri vuodenaikoina. Pesä on suuri risupesä, jonka materiaalina se käyttää, mitä tarjolla on. Joskus ne pesivät yhdessä. Se munii 1–3 munaa. Haudonta kestää 26–36 päivää. Poikaset lähtevät pesästä 40–74 päivän ikäisinä. Suuremmat, ylempänä elävät haukat hautovat pitempään, ja niiden pesäpoikasaika kestää pitempään kuin alempana.
Alalajit

ITIS:n mukaan sillä on kaksi alalajia:
Geranoaetus polyosoma exsul Salvin, 1875
Geranoaetus polyosoma polyosoma (Quoy & Gaimard, 1824)
RK-55

| RK-55 |
| --- | --- |
 RK-55
Tyyppi:  alisooninen risteilyohjus
Valmistushistoria
Valmistusmaa:  Neuvostoliitto
Ohjus
Massa:  1 700 kg
Kantomatka:  2 400–3 000 km
Mitat
Pituus:  8,09 m
Halkaisija:  0,5 m
RK-55 Granat (Nato-raportointinimi SS-N-21 Sampson, Nato-raportointinimi SSC-X-4 Slingshot, 3M10, 3K10) on neuvostoliittolainen sukellusveneestä ja maasta laukaistava keskipitkänmatkan risteilyohjus, joka voidaan varustaa ydinkärjellä. Maasta laukaistavat versiot on romutettu vuoden 1987 INF-sopimuksella.